text: Kø efter trafikuheld på motorvejen
  09 februar 2015 kl. 07.10
  Syd- og Sønderjyllands Politi advarer om kødannelse på Esbjergmotorvejen. To biler er kørt sammen, men ingen er kommet til skade i uheldet.
  Mandag morgen er to biler stødt sammen på Esbjergmotorvejen. Ulykken har skabt en del kø, men ifølge vagtchefen hos Syd- og Sønderjyllands Politi er det ikke en alvorlig ulykke.
  - Vi har fået oplyst, at den ene bil er punkteret og dermed har mistet herredømmet over bilen. Men det er forholdsvist udramatisk, fortæller vagtchef hos Syd- og Sønderjyllands Politi, Ivan Gohr Jensen, til TV SYD.
  På Twitter var politiet hurtigt ude med advarsler til morgentrafikanterne.
  Patrulje netop ankommet til FUH på Esbjerg MTV, hvor de melder om kødannelse. Hold afstand og vær opmærksom. #politidk
  
  FUH på Esbjerg MTV i vestlig retning ved Bramming, hvor 2 biler er impliceret. 1. vognbane spærret og bildele på hele kørebanen. #politidk
  
  